Publication: Magyar Közlöny
Issue: MK-1999-46 (Year: 1999, Number: 46)
Era: 1990-2004
Section: 24/1996. (IX. 25.) BM rendelet módosításáról
Paragraph Index: 166

1. § A lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény végrehajtására kiadott 24/1996. (IX. 25.) BM rendelet 2. §-ának (6) bekezdése helyébe a következő rendelkezés lép: „(6) A belügyi szervvel szolgálati jogviszonyban nem álló és e rendelet alapján belügyi rendelkezésű lakásra nem jogosult személy részére lakás — egyedi kormányzati, illetőleg szolgálati érdekből — a belügyminiszter előzetes engedélyével, határozott időtartamra adható bérbe. Szolgálati érdekből a belügyminiszter előzetes engedélyével adható bérbe belügyi rendelkezésű lakás a belügyi szervvel szolgálati jogviszonyban álló részére a 3. §-ban meghatározott korlátozások mellőzésével. A bérleti jogviszony megszűnik, ha a szolgálati jogviszonyban álló személy a méltányossági jog gyakorlásakor betöltött beosztását neki felróható okból nem tölti be, a beosztás megváltoztatásától számított 6. hónap végével.”

Source: https://magyarkozlony.hu/hivatalos-lapok/787c629fa1dd13a40f66702781eebf3789d8e394/dokumentumok/410ab0ab48fa76ef851cb4fe9d63302249d53a72/letoltes